[{"text_idx": "#000001", "text": "Ty\u0302 arbrawf: sut gwnaethom ddefnyddio labordy arbrofi yn salford I nodi effeithiau newid tymheredd llif boeler"}, {"text_idx": "#000002", "text": "Dychmygwch rywle lle gallech chi brofi pob math o dechnoleg gwresogi cartrefi mewn amodau bywyd go iawn i ddarganfod faint yn union o ynni maen nhw\u2019n ei ddefnyddio. Dyna yn union yw The Energy House ym Mhrifysgol Salford \u2013 ty\u0302 pen teras Fictoraidd wedi ei atgynhyrchu, a\u2019i osod mewn siambr amgylcheddol o fewn warws mawr, lle gellir efelychu amrywiaeth o amodau tywydd a thymheredd, o wynt, glaw ac eira i haul."}, {"text_idx": "#000003", "text": "Mae\u2019r ty\u0302 ei hun yn dy\u0302 dwy ystafell wely wedi\u2019i adeiladu\u2019n draddodiadol gyda waliau brics solet, lloriau pren crog a ffenestri gwydr sengl gyda system gwres canolog \u2018gwlyb\u2019 gonfensiynol yn cael ei thanio gan foeler nwy. Roedd hyn yn ei gwneud yn lle perffaith i brofi effeithiau gostwng tymereddau llif boeler."}, {"text_idx": "#000004", "text": "Fel rhan o genhadaeth Nesta i ddatgarboneiddio gwresogi cartrefi yn y Deyrnas Unedig, roeddem am ddarganfod faint o nwy y mae\u2019r cartref yn ei ddefnyddio (neu\u2019n ei arbed) ar dymereddau llif boeler gwahanol, yn ogystal ag effeithiau gwneud hynny ar allyriadau carbon, ac amseroedd cynhesu a thymheredd ystafelloedd. Diolch i\u2019r amgylchedd y gellir ei addasu, roedd ymchwilwyr ym Mhrifysgol Salford yn gallu cynnal cyfres o brofion gyda thymheredd awyr agored o 4.5\u00b0C, i efelychu tymheredd gaeaf cyfartalog y Deyrnas Unedig. Gosodwyd y thermostat i 21\u00b0C yn yr ystafell fyw ac addasu falfiau rheiddiadur thermostatig i gyfyngu\u2019r tymheredd i tua 18\u00b0C ym mhob ystafell arall. Yna fe wnaethant amrywio tymheredd llif y boeler rhwng 80\u00b0C a 50\u00b0C i asesu\u2019r gwahaniaeth yn y defnydd o nwy ar wahanol dymereddau."}, {"text_idx": "#000005", "text": "Canfu\u2019r astudiaeth fod gostwng tymheredd llif y boeler o 80\u00b0C i 60\u00b0C yn defnyddio 12% yn llai o nwy i gynhesu The Energy House am yr un faint o amser. Roedd hyn yn bennaf oherwydd gwell effeithlonrwydd boeleri, yn hytrach na gostyngiadau mewn tymheredd aer mewnol (er bod y ty\u0302 wedi cymryd ychydig funudau\u2019n hwy i gynhesu yn y bore a gyda\u2019r nos). A chymryd bod 75% o\u2019r defnydd nwy mewn cartrefi ar gyfer gwresogi gofod \u2014 a\u2019r gweddill ar gyfer dw\u0302r poeth a choginio \u2014 byddai hyn yn trosi i arbediad o 9% ar filiau nwy cyffredinol."}, {"text_idx": "#000007", "text": "Mae\u2019n gyflym, am ddim ac yn hawdd i\u2019w wneud. Gellir ei newid yn o\u0302l yn syth os oes angen, felly \u2018does dim i\u2019w golli o roi cynnig arni."}]